[image: image1.png]


SVEUČILIŠTE U SPLITU

UNIVERSITAS STUDIORUM SPALATENSIS



KLASA: 029-03/22-14/01
URBROJ: 2181-202-3-10-22-5

Split, 6. prosinca 2022. godine

Na temelju članka 54. Zakona o visokom obrazovanju i znanstvenoj djelatnosti, članaka 130., 131., 132., 133. i 134. Statuta Sveučilišta u Splitu te članaka 4. i 5. Pravilnika o dodjeli počasnog zvanja professor emeritus na Sveučilištu u Splitu (u daljnjem tekstu: Pravilnik), u postupku dodjele počasnog zvanja professor emeritus na Sveučilištu u Splitu, na 5. sjednici Povjerenstva za davanje mišljenja o prijedlozima za dodjelu počasnog zvanja professor emeritus na Sveučilištu u Splitu, održanoj dana 6. prosinca 2022. godine pod točkom 3. a) dnevnog reda, donesena je sljedeća

O D L U K A

Dr. sc. Biljana Crnjak-Karanović, umirovljena redovita profesorica u trajnom zvanju s Ekonomskog fakulteta u Splitu predlaže se Senatu Sveučilišta u Splitu za dodjelu počasnog zvanja professor emeritus.
O b r a z l o ž e n j e

Povjerenstvo za davanje mišljenja o prijedlozima za dodjelu počasnog zvanja professor emeritus na Sveučilištu u Splitu (u daljnjem tekstu: Povjerenstvo) na sjednici održanoj dana 6. prosinca 2022. godine razmotrilo je prijedlog Fakultetskog vijeća Ekonomskog fakulteta u Splitu za dodjelu počasnog zvanja professor emeritus za predloženicu dr. sc. Biljanu Crnjak-Karanović.

Sukladno članku 5. Pravilnika koji propisuje dodjelu najviše pet počasnih zvanja professor emeritus godišnje, pristupilo se izboru glasovanjem te je jednoglasno izabrana predloženica dr. sc. Biljana Crnjak-Karanović, umirovljena redovita profesorica u trajnom zvanju s Ekonomskog fakulteta u Splitu.

Na temelju svega iznesenog, predloženo je kao u izreci.

PREDSJEDNIK POVJERENSTVA

prof. art. Kažimir Hraste, v.r.
Dostaviti:

1. Senat Sveučilišta u Splitu,

2. Pismohrana, ovdje.

